Småperikumbladbille

Småperikumbladbille (Chrysolina varians) er en bille som tilhører familiegruppen bladbiller (Chrysomelidae). Den er ikke spesielt vanlig og lever på tørr gressmark, blant annet på Hypericum.

Småperikumbladbille er mellom 4,5-6 mm lang. Dekkvingene er mørke med en metallglans som kan variere mye, ofte i en blålig eller fiolett-svart farge. Dekkvingene har uregelmessig punktur, ikke ordnet i langsgående rader. På den innoverbøyde sidekanten (undersiden) bakerst på dekkvingene finnes noe korte utstående hår (krever god forstørrelse). Halsskjoldets sidekanter er tydelig rundet foran. Halskjoldet går jevn over i dekkvingene, det vil si at det ikke er noen «skulder». Føttene (tarsene) er likt farget med skinnbeinet (tibia) og låret (femora). Kroppen er bredt oval.

Både larvene og de voksne (imago) billene lever av å spise blad på næringsplanten.

Småperikumbladbille tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

 Referanser 

 Litteratur 
 Lindroth, C.H. 1993. Våra skalbaggar och hur man kãnner igen dem (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

 Eksterne lenker 

 Småperikumbladbille Chrysolina varians - Fauna Europaea
 Norsk entomologisk forening

Kategori:Bladbiller
Kategori:Biller formelt beskrevet i 1783